ઉપરોક્ત કામગીરીમાં પ્રથમ દિવસે બૂથ પર તથા તારીખ 11 અને 12 માર્ચે ઘરે-ઘરે ફરીને આરોગ્ય કર્મચારીઓ, આશા બહેનો અને આંગણ વાડીના કાર્યકરો દ્વારા કામગીરી કરવામાં આવશે,  અંતર્ગત પોલિયો બેનર, પોસ્ટર, માઇક પ્રચાર દ્વારા લોકોને જાણકારી આપવામાં આવી રહી છે, તેમજ સામાજિક, રાજકીય અને ધાર્મિક આગેવાનો અને લોક પ્રતિનિધિઓને ઉપરોક્ત પોલિયો અભિયાનમાં સહભાગી થવા મુખ્ય જિલ્લા આરોગ્ય અધિકારી ડો. એ. જે. બથવાર દ્વારા અપીલ કરવામા આવી છે, તેમજ દુર્ગમ વિસ્તારોમાં, વાડી વિસ્તાર અને ઔદ્યોગિક વિસ્તારમાં કોઈ  બાળક પોલિયોની રસીથી વંચિત ના રહે તે જોવા જિલ્લા વિકાસ અધિકારી પ્રશસ્તિ પારિક દ્વારા જિલ્લા ની જાહેર જનતાને અનુરોધ કરેલ છે.